Ο **Μαξίμ Λοπέζ**, γεννημένος στις 4 Δεκεμβρίου 1997 στη Μασσαλία, είναι Γάλλος ποδοσφαιριστής ο οποίος αγωνίζεται ως μέσος για λογαριασμό της Ολιμπίκ Μαρσέιγ.

Βιογραφία
---------

### Ολιμπίκ Μαρσέιγ

Υιός Ισπανού πατέρα και Αλγερινής μητέρας, ο Μαξίμ Λοπέζ εντάχθηκε στα τμήματα υποδομής της Ολιμπίκ Μαρσέιγ το 2010 σε ηλικία 14 ετών προερχόμενος από την Μπυρέλ ΦΚ, ενώ υπέγραψε το πρώτο του επαγγελματικό συμβόλαιο με τον φωκαεικό σύλλογο στις 12 Ιουλίου 2014, διάρκειας τριών ετών. 

Συμπεριλήφθηκε για πρώτη φορά σε αποστολή της επαγγελματικής ομάδας του συλλόγου ενόψει αναμέτρησης του Γιουρόπα Λιγκ το Νοέμβριο του 2015 με αντίπαλο την ΣΚ Μπράγκα, ωστόσο το όνομά του δεν συμπεριλήφθηκε στο φύλλο αγώνα. Για την δεύτερη σεζόν του ως επαγγελματίας, αγωνίστηκε μόνον σε δύο φιλικές αναμετρήσεις.

Πραγματοποίησε το επαγγελματικό του ντεμπούτο στις 21 Αυγούστου 2016, εισερχόμενος ως αλλαγή στην θέση του Μπουνά Σαρ στην διάρκεια ήττας της ομάδας του με σκορ 2-1 απέναντι στην ΑΑ Γκανγκάμπ, στα πλαίσια της δεύτερης αγωνιστικής της Λιγκ 1 και δίνοντας μια ασίστ για τον Φλοριάν Τωβάν. Αγωνίστηκε στην πρώτη του αναμέτρηση ως βασικός στις 30 Οκτωβρίου του ιδίου έτους, σε μια αναμέτρηση η οποία έληξε με λευκή ισοπαλία με αντίπαλο την Ζιροντέν ντε Μπορντό. Αποτελώντας βασικό και καθοριστικής σημασίας στέλεχος της ομάδας υπό τον Ρουντί Γκαρσιά, έδωσε εκ νέου δύο ασίστ, προτού πετύχει το πρώτο του τέρμα ως επαγγελματίας στις 10 Δεκεμβρίου 2016, σε αναμέτρηση με αντίπαλο την Ντιζόν ΦΚΟ. Έγινε, με αυτό τον τρόπο, σε ηλικία 19 ετών και 6 ημερών, ο τρίτος νεαρότερος σε ηλικία σκόρερ της Μαρσέιγ στη Λιγκ 1 στην διάρκεια του 21ου αιώνα, πίσω από τους Αντρέ Αγιού και Σαμίρ Νασρί. Τον Φεβρουάριο του 2017, επέκτεινε το συμβόλαιό του με την ομάδα έως το 2021.

### Εθνική Ομάδα

Στις 3 Νοεμβρίου 2016, κλήθηκε για πρώτη φορά στην Εθνική Γαλλίας U20 από τον ομοσπονδιακό τεχνικό Λουντοβίκ Μπατελί, ενόψει δύο φιλικών αναμετρήσεων απέναντι στην Ολλανδία. Δεν αγωνίστηκε στην πρώτη αναμέτρηση, ωστόσο στην δεύτερη ξεκίνησε ως βασικός και αγωνίστηκε στην συνολική της διάρκεια, με το τελικό σκορ να είναι μια ισοπαλία 1-1.

Στατιστικά
----------

Στατιστικά Μαξίμ Λοπέζ ως 26 Φεβρουαρίου 2017| Σεζόν | Ομάδα | Πρωτάθλημα | Εθνικό Κύπελλο | Λιγκ Καπ | Σύνολο |
| --- | --- | --- | --- | --- | --- |
| Κατηγορία | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ |
| **2016-2017** |  **Ολιμπίκ Μαρσέιγ** | Λιγκ 1 | 20 | 1 | 4 | 2 | 0 | 2 | 2 | 0 | 0 | 24 | 1 | 6 |
| Υποσύνολο | 20 | 1 | 4 | 2 | 0 | 2 | 2 | 0 | 0 | 24 | 1 | 6 |
| Σύνολο Καριέρας | 20 | 1 | 4 | 2 | 0 | 2 | 2 | 0 | 0 | 24 | 1 | 6 |

Διακρίσεις
----------

Τον Δεκέμβριο του 2016, έλαβε το Βραβείο UNFP του καλύτερου παίκτη του μηνός της Λιγκ 1.

Αγωνιστικό στυλ
---------------

Ο Μαξίμ Λοπέζ είναι βραχύσωμος παίκτης (1,67 μ. / 58 κ.), ο οποίος, ωστόσο, διαθέτει τεχνικές ικανότητες και διορατικότητα στο παιχνίδι του επιπέδου αρκετά ανώτερου του μέσου όρου. Σύμφωνα με τον Σερζ Ομπρέ, υπεύθυνος της ακαδημίας ποδοσφαίρου της Μπυρέλ ΦΚ, πρώην συλλόγου του νεαρού παίκτη, ο Μαξίμ Λοπέζ έχει "μεγάλη ικανότητα στις κινήσεις του", ενώ είναι σε θέση "να εκμεταλλεύεται τους κενούς χώρους στον αγωνιστικό χώρο, παρά το βραχύσωμο παρουσιαστικό του". Ο Μαξίμ Λοπέζ συχνά συγκρίνεται με τον Σαμίρ Νασρί, ο οποίος είναι επίσης αλγερινής καταγωγής και ποδοσφαιρικό προϊόν των τμημάτων υποδομής της Μαρσέιγ. Ο τελευταίος, είχε δώσει την άποψή του αναφορικά με τον Λοπέζ: "*Πρόκειται για καλό παίκτη. Προς το παρόν, στην κακή κατάσταση στην οποία βρίσκεται η ομάδα, ο ίδιος καταφέρνει να ξεχωρίσει. Είναι καλός χειριστής της μπάλας. Πρόκειται για μέσο "ισπανικού τύπου". Εγώ, ήμουν περισσότερο τεχνίτης, περισσότερο παρών στο φυσικό κομμάτι του παιχνιδιού. Εκείνος, είναι περισσότερο παρών στο επίπεδο της πάσας. Οι τρόποι παιχνιδιού μας είναι διαφορετικοί, οπότε είναι μόνο λόγω του γεγονότος πως προέρχεται από τα τμήματα υποδομής της ομάδας που ο κόσμος λέει πως είναι ο "νέος Νασρί". Πρόκειται για ωραίο παίκτη. Ελπίζω πως θα συνεχίσει έτσι και πως θα παραμείνει στην ΟΜ για όσο περισσότερο καιρό γίνεται."* .

Παραπομπές
----------

1. 1 2  «Maxime Lopez Player Details». Αρχειοθετήθηκε από το πρωτότυπο στις 2017-04-08.. Ανακτήθηκε στις 4 Νοεμβρίου 2016.
2. ↑  farid, « Qui est Maxime Lopez... ? » στην ιστοσελίδα DZBallon, 5 Νοεμβρίου 2016
3. ↑  Vincent Bantit, « Maxime Lopez, le minot dans le vent » στην ιστοσελίδα του Eurosport, 4 Νοεμβρίου 2016
4. ↑  Haddouche, Karim (12 Ιουλίου 2014). «Maxime Lopez, la tradition du n°10». *Olympique de Marseille* (στα Γαλλικά). Αρχειοθετήθηκε από το πρωτότυπο στις 14 Ιανουαρίου 2019. Ανακτήθηκε στις 16 Ιανουαρίου 2016.
5. ↑  «Live du match Guimguamp - OM». *eurosport*. 8 Νοεμβρίου 2016. Ανακτήθηκε στις 8 Νοεμβρίου 2016.
6. ↑  «Onze de départ de l'OM». *lephoceen*. 8 Νοεμβρίου 2016. Ανακτήθηκε στις 8 Νοεμβρίου 2016.
7. ↑  «U20 : Lopez chez les Bleuets». *lephoceen*. 8 Νοεμβρίου 2016. Ανακτήθηκε στις 8 Νοεμβρίου 2016.
8. ↑  «France U20 : première sélection pour Lopez». *OM.net*. 14 Νοεμβρίου 2016. Αρχειοθετήθηκε από το πρωτότυπο στις 20 Δεκεμβρίου 2016. Ανακτήθηκε στις 14 Νοεμβρίου 2016.
9. ↑  «Στατιστικά Μαξίμ Λοπέζ». *footballdatabase.eu*.
10. ↑  Maxime Lopez (OM) élu joueur du mois décembre de L1 στην ιστοσελίδα της *L'Équipe*, 16 Ιανουαρίου 2017
11. ↑  «Lopez». 3 Δεκεμβρίου 2014. Αρχειοθετήθηκε από το πρωτότυπο στις 2017-04-08.. Ανακτήθηκε στις 16 Δεκεμβρίου 2016.
12. ↑  «Maxime Lopez, le minot dans le vent». 3 Νοεμβρίου 2016.. Ανακτήθηκε στις 16 Δεκεμβρίου 2016.
13. ↑  «OM : Nasri donne son avis sur Maxime Lopez» (στα γαλλικά). 15 Δεκεμβρίου 2016.. Ανακτήθηκε στις 16 Δεκεμβρίου 2016.

|  |  |  |  |
| --- | --- | --- | --- |
| 

| π • σ • ε
Ολιμπίκ Μαρσέιγ – τωρινή ομάδα |
| --- |
|  |
| 

* 1 Νγκαπαντουετνμπού
* 2 Σαλιμπά
* 3 Άλβαρο Γκονθάλεθ
* 4 Καμαρά
* 5 Μπαλέρντι
* 6 Γκεντουζί
* 7 Χαρίτ
* 8 Ζέρσον
* 9 Μίλικ
* 10 Παγιέ
* 11 Ενρίκε
* 12 Ντιένγκ
* 14 Πέρες
* 15 Τσάλετα-Τσαρ
* 16 Λόπεθ
* 17 Ουντέρ
* 20 ντε λα Φουέντε
* 21 Ρονζιέ
* 22 Γκεγιέ
* 23 Αμαβί
* 26 Ταργκαλίν
* 29 Λιρόλα
* 30 Μανταντά (c)
* 32 Μπεν Σεγκίρ
* Προπονητής: Σαμπάολι

 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Γαλλία
 |

 |